कलेक्ट्रेट सभागार में शुक्रवार को पल्स पोलियो महाभियान की बैठक जिलाधिकारी की अध्यक्षता में हुई। उन्होंने कार्ययोजना की समीक्षा करते हुए कहा कि प्रत्येक बूथाें में 17 जून को सुबह 7 बजे से दोपहर 3 बजे तक पोलियो की दवा पिलाई जाएगी। उन्हाेंने कहा कि 5 वर्ष तक के बच्चाें को शत प्रतिशत दवा पिलाई जाए। प्रत्येक बूथ पर बच्चाें को शत प्रतिशत दवा न पिलाई गई तो बूथ में तैनात कर्मचारियाें की भी खबर ली जाएगी। उन्हाेंने कहा कि जिले के 1.47 लाख बच्चाें के लिए निर्धारित बूथाें पर स्वास्थ्य कर्मचारी, आंगनबाड़ी के साथ स्वैच्छिक कार्यकर्ता लगाए गए हैं। इनकी निगरानी के लिए तीन सचल दस्तों को लगाया गया है जो पल्स पोलियो अभियान में पैनी निगाह रखेंगे। इस मौके पर अपर मुख्य चिकित्साधिकारी बीपी वर्मा ने बताया कि जिले की 8.50 लाख आबादी के बीच 446 गांवाें में 1.07 लाख घराें में 1.47 लाख बच्चे पांच वर्ष के दायरे में हैं। जिन्हें दवा पिलाए जाने के लिए बूथ बनाए गए हैं। इसके अलावा ट्रांजिस्टिक बूथ भी स्थापित किए गए हैं। बैठक में मुख्य विकास अधिकारी वाई के उपाध्याय, मुख्य चिकित्साधिकारी डा. आरके कुरील, मुख्य चिकित्सा अधीक्षक डा. अर्जुन सिंह समेत तमाम जिलास्तरीय अधिकारी और स्वास्थ्य कर्मचारी मौजूद रहे।